
REPUBLIKA HRVATSKA

OPĆINSKO DRŽAVNO ODVJETNIŠTVO



U SPLITU
           Split, Gundulićeva 29a
Broj: A-116/2026
Split, 14. srpnja 2026.

AMBB/MKC
PREDMET: Javno savjetovanje o Pravilniku o provedbi postupaka jednostavne     


        nabave u Općinskom državnom odvjetništvu u Splitu,  provodi se

Zakon o izmjenama i dopunama Zakona o javnoj nabavi objavljen je u Narodnim novinama broj 48/26 od 8. svibnja 2026., a stupio je na snagu osmog dana od dana objave u Narodnim novinama, odnosno 16. svibnja 2026. godine. Iznimno, pojedine odredbe koje se odnose na provedbu jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske stupaju na snagu 1. rujna 2026. godine. 

U skladu s odredbom članka 86. stavka 3. Zakona, opći akti kojima se uređuju pravila, uvjeti i postupci jednostavne nabave, kao i planovi nabave, moraju se uskladiti s odredbama Zakona u roku od tri mjeseca od dana stupanja na snagu Zakona, odnosno do 16. kolovoza, te je stoga potrebno donijeti novi Pravilnik o provedbi postupaka jednostavne nabave u Općinskom državnom odvjetništvu u Splitu. 

Slijedom navedenog, a sukladno odredbi članka 11. Zakona o pravu na pristup

informacijama („Narodne novine“ broj 25/2013., 85/2015. i 69/2022.), Općinsko državno odvjetništvo u Splitu upućuje na javno savjetovanje nacrt Pravilnika o provedbi postupaka jednostavne nabave u Općinskom državnom odvjetništvu u Splitu na rok od 30 dana. 

Savjetovanje traje od 14. srpnja 2026. do 13. kolovoza 2026. 

Prijedlozi i/ili komentari mogu se dostaviti na adresu e-pošte: tajnistvo@odost.dorh.hr. Podnositelj daje privolu Općinskom državnom odvjetništvu u Splitu da njegove osobne podatke navedene u prijedlogu i/ili komentaru obrađuje isključivo u svrhu provođenja savjetovanja s javnošću, izrade Izvješća o javnom savjetovanju te objave istog na internetskim stranicama, sukladno Općoj uredbi o zaštiti podataka (GDPR)..

Novim Pravilnikom usklađuju se sa Zakonom pravila koja se odnose na pragove za provedbu jednostavne nabave, zatim pravila o sprječavanju, prepoznavanju i uklanjanju sukoba interesa, o osiguranju pravne zaštite gospodarskim subjektima i proširuje se mogućnost primjene elektroničkih sredstava komunikacije, a sve u cilju veće transparentnosti i daljnje digitalizacije jednostavne nabave.

